title: 2002/772/EZ, Euratom: Odluka Vijeća od 25. lipnja i 23. rujna 2002. o izmjeni Akta o izboru predstavnika Europskog parlamenta neposrednim općim izborima, koji je priložen Odluci 76/787/EZUČ, EEZ, Euratom

text:
54                      HR                                    Službeni list Europske unije                                             01/Sv. 17
32002D0772
21.10.2002.                                            SLUŽBENI LIST EUROPSKIH ZAJEDNICA                                                L 283/1
                                                                  ODLUKA VIJEĆA
                                                           od 25. lipnja i 23. rujna 2002.
                o izmjeni Akta o izboru predstavnika Europskog parlamenta neposrednim općim izborima, koji je
                                                   priložen Odluci 76/787/EZUČ, EEZ, Euratom
                                                               (2002/772/EZ, Euratom)
VIJEĆE EUROPSKE UNIJE,                                                          1.  U Aktu iz 1976., s iznimkom članka 13., riječi „predstav
                                                                                nik” ili „predstavnik u Europskom parlamentu” u bilo
                                                                                kojem broju i padežu, zamjenjuju se riječima „član Europ
uzimajući u obzir Ugovor o osnivanju Europske zajednice, a                          skog parlamenta” u bilo kojem broju i padežu.
posebno njegov članak 190. stavak 4.,
                                                                                2.  Članak 1. zamjenjuje se sljedećim:
uzimajući u obzir Ugovor o osnivanju Europske zajednice za
atomsku energiju, a posebno njegov članak 108. stavke 3. i 4.,
                                                                                „Članak 1.
uzimajući u obzir nacrt Europskog parlamenta (1),
                                                                                1.     U svakoj državi članici, članovi Europskog parlamenta
                                                                                biraju se na temelju proporcionalne zastupljenosti, pomoću
uzimajući u obzir suglasnost Europskog parlamenta (2),                              sustava glasovanja za listu ili pojedinačnoga prenosivoga
                                                                                glasa.
budući da:
                                                                                2.     Države članice mogu odobriti glasovanje na temelju
                                                                                sustava glasovanja za povlaštenu listu u skladu s
(1)     Akt o izboru predstavnika Europskog parlamenta nepo                        postupkom koji usvoje.
        srednim općim izborima trebalo bi izmijeniti kako bi se
        članovima omogućio izbor neposrednim općim izborima
        u skladu s načelima zajedničkim svim državama člani
        cama, istodobno ostavljajući državama članicama
                                                                                3.     Izbori se održavaju neposrednim općim izborima,
        slobodu primjene nacionalnih odredaba s obzirom na
                                                                                slobodni su i tajni.”.
        aspekte koje ova Odluka ne uređuje.
(2)     S ciljem poboljšanja čitljivosti Akta kako je izmijenjen                3.  Članak 2. zamjenjuje se sljedećim člancima:
        ovom Odlukom, njegove bi odredbe trebalo prenumeri
        rati, kako bi se izradio jasniji pročišćeni tekst,
                                                                                „Članak 2.
UTVRDILO JE sljedeće odredbe koje preporučuje državama članicama za
usvajanje u skladu s njihovim odgovarajućim ustavnim odredbama.                     U skladu sa specifičnom nacionalnom situacijom, svaka
                                                                                država članica može osnovati izborne jedinice za izbore
                                                                                za Europski parlament ili podijeliti izborno područje na
                               Članak 1.                                            drugi način, a da pritom uopće ne utječe na proporcio
                                                                                nalnost izbornoga sustava.
Akt o izboru predstavnika Europskog parlamenta neposrednim
općim izborima, koji je priložen Odluci 76/787/EZUČ, EEZ,
Euratom (3) (dalje u tekstu: „Akt iz 1976.”), mijenja se u
skladu s ovim člankom.                                                              Članak 2.A
(1) SL C 292, 21.9.1998., str. 66.                                                  Država članica može odrediti najniži prag za raspodjelu
(2) Mišljenje od 12. lipnja 2002. (još nije objavljeno u Službenom listu).          mjesta. Taj prag na nacionalnoj razini ne smije prelaziti 5
(3) SL L 278, 8.10.1976., str. 1.                                                   posto danih glasova.
 ---pagebreak--- 01/Sv. 17                HR                              Službeni list Europske unije                                                  55
    Članak 2.B                                                             (b) nakon stavka 1. umeće se sljedeći stavak, a sadašnji stavci
                                                                               2. i 3. postaju stavci 3. i 4.:
    Svaka država članica može odrediti gornju granicu troškova
    kampanje kandidata.”.
                                                                               „2.     Od izbora za Europski parlament 2004. obnašanje
4.  Članak 3. mijenja se kako slijedi:                                         dužnosti člana Europskog parlamenta nespojivo je s
                                                                               obnašanjem dužnosti člana nacionalnog parlamenta.
    (a) stavak 1. briše se, a stavci 2. i 3. postaju stavci 1. i 2.;
                                                                               Odstupajući od tog pravila i ne dovodeći u pitanje
    (b) u novom stavku 1. riječ „Navedeno razdoblje od pet                     stavak 3.:
        godina” zamjenjuje se riječima „Razdoblje od pet godina
        na koje se biraju članovi Europskog parlamenta”;
                                                                               — članovi irskoga nacionalnog parlamenta koji su izabrani
                                                                                za Europski parlament na naknadnim izborima mogu
    (c) u novom stavku 2. upućivanje na „stavak 2.” zamjenjuje                     imati dvostruki mandat do sljedećih izbora za irski
        se upućivanjem na „stavak 1.”                                              nacionalni parlament, u kojim se okolnostima primje
                                                                                njuje prvi podstavak ovog stavka,
5.  Članak 4. stavak 2. zamjenjuje se sljedećim:
                                                                               — članovi parlamenta Ujedinjene Kraljevine koji su i
    „2.     Članovi Europskog parlamenta uživaju povlastice i                      članovi Europskog parlamenta tijekom petogodišnjega
    imunitete koji se na njih primjenjuju na temelju Protokola                     mandata koji prethodi izborima za Europski parlament
    od 8. travnja 1965. o povlasticama i imunitetima Europ                        godine 2004. mogu zadržati dvostruki mandat do
    skih zajednica.”.                                                              izbora za Europski parlament 2009., kad se primjenjuje
                                                                                prvi podstavak ovog stavka.”;
6.  Članak 5. stavlja se izvan snage.
                                                                           (c) u novom stavku 3. riječ „utvrditi” zamjenjuje se riječju
7.  Članak 6. mijenja se kako slijedi:                                         „proširiti”, a upućivanje na članak 7. stavak 2. zamjenjuje
                                                                               se upućivanjem na „članak 7.”;
    (a) u stavku 1.:
                                                                           (d) u novom stavku 4. „stavci 1. i 2.” zamjenjuju se riječima
          i. na kraju treće alineje dodaju se riječi „ili Prvostu             „stavci 1., 2. i 3.”.
             panjskoga suda”;
         ii. između sadašnje treće i četvrte alineje, dodaje se            8.  Članak 7. zamjenjuje se sljedećim:
             alineja koja glasi:
                                                                               „Članak 7.
             „—     člana Upravnog odbora Europske središnje
                    banke,”;                                                   Podložno odredbama ovog Akta, izborni postupak u svakoj
                                                                               državi članici uređuje se u skladu s nacionalnim odred
                                                                               bama.
        iii. između sadašnje četvrte i pete alineje, dodaje se
             alineja koja glasi:
                                                                               Te nacionalne odredbe, koje prema potrebi mogu uzeti u
             „—     Europskog ombudsmana Europskih zajedni                    obzir specifičnu situaciju u državama članicama, ne smiju
                    ca,”;                                                      utjecati na u osnovi proporcionalnu prirodu izbornog
                                                                               sustava.”
        iv. u sadašnjoj petoj alineji brišu se riječi „člana Savje
             todavnog odbora Europske zajednice za ugljen i
                                                                           9.  Članak 9. mijenja se kako slijedi:
             čelik ili”;
         v. u sadašnjoj šestoj alineji brišu se riječi „Europske               (a) u stavku 1. riječi „na dan koji utvrdi” zamjenjuju se
             zajednice za ugljen i čelik”;                                         riječima „na dan i vrijeme koje utvrdi”;
        vi. sadašnja osma alineja zamjenjuje se sljedećim:
                                                                               (b) u stavku 2. riječi „Brojanje glasova ne može započeti”
                                                                                zamjenjuju se riječima „Države članice ne smiju služ
             „—     djelatnog dužnosnik ili službenika institucija                 beno objaviti rezultate njihova prebrojavanja glasova”;
                    Europskih zajednica ili specijalizirana tijela
                    koja su im pridružena ili Europske središnje
                    banke.”;                                                   (c) stavak 3. briše se.
 ---pagebreak--- 56                  HR                                Službeni list Europske unije                                              01/Sv. 17
10. Članak 10. mijenja se kako slijedi:                                       Prilozi II. i III. čine sastavni dio ovog Akta.”.
    (a) u stavku 1. riječi „razdoblje navedeno u članku 9.
                                                                        15. Prilog I. stavlja se izvan snage.
        stavku 1.” zamjenjuju se riječima „izborno razdoblje”;
    (b) u drugom podstavku stavka 2. riječi „određuje drugo             16. U Prilogu III. briše se Deklaracija Vlade Savezne Republike
        razdoblje koje može biti najviše mjesec dana prije”                  Njemačke.
        zamjenjuju se riječima „određuje najmanje jednu
        godinu prije završetka petogodišnjega mandata iz
        članka 3., drugo izborno razdoblje koje ne smije biti                                            Članak 2.
        više od dva mjeseca prije”;
                                                                        1.     Članci Akta iz 1976. i njegovi prilozi izmijenjeni ovom
                                                                        Odlukom, prenumeriraju se u skladu s tablicom ekvivalenata
    (c) u stavku 3. riječi „članak 22. Ugovora o osnivanju              koja je navedena u Prilogu ovoj Odluci, koji postaje njezinim
        Europske zajednice za ugljen i čelik” brišu se, riječi          sastavnim dijelom.
        „Europske ekonomske zajednice” zamjenjuju se riječima
        „Europske zajednice”, a riječi „razdoblja navedenog u
        članku 9. stavku 1.” zamjenjuju se riječima „izbornog           2.     Upućivanja na članke iz Akta iz 1976. i njegove priloge
        razdoblja”.                                                     uslijed toga se prilagođavaju. Isto se primjenjuje i u odnosu na
                                                                        upućivanja na te članke i njihove potpodjele u Ugovorima
11. U članku 11. brišu se riječi „Do stupanja na snagu jedin           Zajednice.
    stvenog izbornog postupka iz članka 7. stavka 1.”
                                                                        3.     Upućivanja na članke Akta iz 1976. iz drugih instrume
12. Članak 12. zamjenjuje se sljedećim:                                 nata ili akata smatraju se upućivanjima na članke Akta iz 1976.
                                                                        kako su prenumerirani u skladu sa stavkom 1. odnosno stav
    „Članak 12.                                                         cima tih članaka, kako su prenumerirani u skladu s ovom Odlu
                                                                        kom.
    1.    Mjesto ostaje ispražnjeno kad prestane mandat člana
    Europskog parlamenta kao posljedica ostavke, smrti ili
    odustanka od mandata.                                                                                Članak 3.
                                                                        1.     Izmjene iz članaka 1. i 2. proizvode učinke od prvoga
    2.    Podložno drugim odredbama ovog Akta, svaka                    dana mjeseca koji slijedi nakon što države članice usvoje
    država članica utvrđuje odgovarajuće postupke za popunja           odredbe ove Odluke u skladu s svojim odgovarajućim ustavnim
    vanje mjesta koje ostane ispražnjeno tijekom petogodiš             propisima.
    njega mandata iz članka 3. za ostatak tog razdoblja.
    3.    Kad pravo države članice predviđa izričite odredbe za         2.     Države članice obavješćuju Glavno tajništvo Vijeća o zavr
    odustanak od mandata zastupnika Europskog parlamenta,               šetku svojih nacionalnih postupaka.
    taj mandat prestaje u skladu s tim pravnim odredbama.
    Nadležna nacionalna tijela o tome obavješćuju Europski
    parlament.                                                                                Članak 4.
                                                                        Ova se Odluka objavljuje u Službenom listu Europskih zajednica.
    4.    Kad mjesto ostane ispražnjeno kao posljedica ostavke
    ili smrti, predsjednik Europskog parlamenta dužan je
    odmah o tome izvijestiti nadležna tijela dotične države
    članice.”.                                                          Sastavljeno u Luxembourgu 25. lipnja 2002.
13. Članak 14. stavlja se izvan snage.                                                                             Za Vijeće
                                                                                Predsjednik
14. Članak 15. zamjenjuje se sljedećim:                                                                       J. MATAS I PALOU
    „Članak 15.                                                         Sastavljeno u Bruxellesu 23. rujna 2002.
    Ovaj je Akt sastavljen na danskom, engleskom, finskom,                                                         Za Vijeće
    francuskom, grčkom, irskom, nizozemskom, njemačkom,
    portugalskom, španjolskom, švedskom i talijanskom                                                              Predsjednik
    jeziku, pri čemu su svi tekstovi jednako vjerodostojni.                                                    M. FISCHER BOEL
 ---pagebreak--- 01/Sv. 17          HR                               Službeni list Europske unije                                         57
                                                              PRILOG
          Tablica ekvivalenata iz članka 2. Odluke Vijeća 2002/772/EZ, Euratom od 25. lipnja i 23. rujna 2002. o izmjeni
          Akta o izboru predstavnika Europskog parlamenta neposrednim općim izborima, koji je priložen Odluci
                                                    76/787/EZUČ, EEZ, Euratom
                                     Prijašnji broj                                     Novi broj
          Članak 1.                                                 Članak 1.
          Članak 2.                                                 Članak 2.
          Članak 2.A                                                Članak 3.
          Članak 2.B                                                Članak 4.
          Članak 3.                                                 Članak 5.
          Članak 4.                                                 Članak 6.
          Članak 5. (stavljen izvan snage)                          —
          Članak 6.                                                 Članak 7.
          Članak 7.                                                 Članak 8.
          Članak 8.                                                 Članak 9.
          Članak 9.                                                 Članak 10.
          Članak 10.                                                Članak 11.
          Članak 11.                                                Članak 12.
          Članak 12.                                                Članak 13.
          Članak 13.                                                Članak 14.
          Članak 14. (stavljen izvan snage)                         —
          Članak 15.                                                Članak 15.
          Prilog I. (stavljen izvan snage)                          —
          Prilog II.                                                Prilog I.
          Prilog III.                                               Prilog II.


title: 2010/687/EU: Odluka Vijeća od 8. studenoga 2010. o potpisivanju, u ime Europske unije, Sporazuma između Europske zajednice i Gruzije o ponovnom prihvatu osoba bez dozvole boravka

text:
               11/Sv. 117

               HR

               Službeni list Europske unije

               31

         32010D0687

               L 294/9

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2010.
   o potpisivanju, u ime Europske unije, Sporazuma između Europske zajednice i Gruzije o ponovnom prihvatu osoba bez dozvole boravka
   (2010/687/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 79. stavak 3., u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 27. studenoga 2008. ovlastilo Komisiju da otvori pregovore s Gruzijom o ponovnom prihvatu osoba bez dozvole boravka. Pregovori su uspješno zaključeni i Sporazum između Europske unije i Gruzije o ponovnom prihvatu osoba bez dozvole boravka („Sporazum”) je parafiran 19. listopada 2010.

               (2)

               Sporazum bi trebalo potpisati u ime Unije, podložno njegovom sklapanju.

               (3)

               U skladu s člankom 3. Protokola (br. 21) o stajalištu Ujedinjene Kraljevine i Irske u pogledu područja slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, Ujedinjena Kraljevina je obavijestila o svojoj želji da sudjeluje u donošenju i primjeni ove Odluke.

               (4)

               U skladu s člancima 1. i 2. Protokola (br. 21) o stajalištu Ujedinjene Kraljevine i Irske u pogledu područja slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, i ne dovodeći u pitanje članak 4. tog Protokola, Irska ne sudjeluje u donošenju ove Odluke, ona je ne obvezuje niti se na nju primjenjuje.

               (5)

               U skladu s člancima 1. i 2. Protokola (br. 22) o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona je ne obvezuje niti se na nju primjenjuje,

         DONIJELO JE OVU ODLUKU:
   Članak 1.
   Potpisivanje Sporazuma između Europske unije i Gruzije o ponovnom prihvatu osoba bez dozvole boravka odobrava se u ime Unije, podložno sklapanju navedenog Sporazuma (1).
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 8. studenoga 2010.

            Za Vijeće

            Predsjednik

         M. WATHELET

      (1)  Tekst Sporazuma objavit će se skupa s odlukom o njegovom sklapanju.


title: 82/495/EEZ: Odluka Vijeća od 19. srpnja 1982. o sklapanju Sporazuma o suradnji između Europske ekonomske zajednice i Kraljevine Tajlanda o proizvodnji, plasmanu i trgovini maniokom

text:
               03/Sv. 029

               HR

               Službeni list Europske unije

               10

         31982D0495

               L 219/52

               SLUŽBENI LIST EUROPSKE UNIJE

               19.07.1982.

      ODLUKA VIJEĆA

   od 19. srpnja 1982.
   o sklapanju Sporazuma o suradnji između Europske ekonomske zajednice i Kraljevine Tajlanda o proizvodnji, plasmanu i trgovini maniokom
   (82/495/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da je sklapanje Sporazuma o suradnji između Europske ekonomske zajednice i Kraljevine Tajlanda o proizvodnji, plasmanu i trgovini maniokom u obostranom interesu,
   ODLUČILO JE:
   Članak 1.
   Ovim se, u ime Zajednice, odobrava Sporazum o suradnji između Europske ekonomske zajednice i Kraljevine Tajlanda o proizvodnji, plasmanu i trgovini maniokom.
   Tekst Sporazuma priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu koja će biti ovlaštena potpisati Sporazum kako bi on obvezivao Zajednicu.

      Sastavljeno u Bruxellesu 19. srpnja 1982.

            Za Vijeće

            Predsjednik

         K. OLESEN


title: Odluka Vijeća (EU) 2016/1966 od 20. rujna 2016. o stajalištu koje treba zauzeti, u ime Europske unije, u okviru Zajedničkog odbora EGP-a o izmjeni Priloga XIX. (Zaštita potrošača) Sporazumu o EGP-u (Sustav alternativnog rješavanja sporova)

text:
                  10.11.2016

                  HR

                  Službeni list Europske unije

                  L 303/16

            ODLUKA VIJEĆA (EU) 2016/1966
      od 20. rujna 2016.
      o stajalištu koje treba zauzeti, u ime Europske unije, u okviru Zajedničkog odbora EGP-a o izmjeni Priloga XIX. (Zaštita potrošača) Sporazumu o EGP-u (Sustav alternativnog rješavanja sporova)
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
      uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
      uzimajući u obzir prijedlog Europske komisije,
      budući da:

                  (1)

                  Sporazum o Europskom gospodarskom prostoru („Sporazum o EGP-u”) stupio je na snagu 1. siječnja 1994.

                  (2)

                  Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Prilog XIX. (Zaštita potrošača) Sporazumu o EGP-u.

                  (3)

                  Uredbu (EU) br. 524/2013 Europskog parlamenta i Vijeća (2) treba uključiti u Sporazum o EGP-u.

                  (4)

                  Provedbenu uredba Komisije (EU) 2015/1051 (3) treba uključiti u Sporazum o EGP-u.

                  (5)

                  Direktivu 2013/11/EU Europskog parlamenta i Vijeća (4) treba uključiti u Sporazum o EGP-u.

                  (6)

                  Prilog XIX. (Zaštita potrošača) Sporazumu o EGP-u trebalo bi stoga na odgovarajući način izmijeniti.

                  (7)

                  Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,

            DONIJELO JE OVU ODLUKU:
      Članak 1.
      Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Priloga XIX. (Zaštita potrošača) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.
      Članak 2.
      Ova Odluka stupa na snagu na dan donošenja.

         Sastavljeno u Bruxellesu 20. rujna 2016.

               Za Vijeće

               Predsjednik

            I. KORČOK

         (1)  SL L 305, 30.11.1994., str. 6.

         (2)  Uredba (EU) br. 524/2013 Europskog parlamenta i Vijeća od 21. svibnja 2013. o online rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (SL L 165, 18.6.2013., str. 1.).

         (3)  Provedbena uredba Komisije (EU) 2015/1051 оd 1. srpnja 2015. o načinima korištenja funkcijama platforme za online rješavanje sporova, načinima za podnošenje elektroničkog obrasca za pritužbe te načinima suradnje među kontaktnim točkama predviđenima u Uredbi (EU) br. 524/2013 Europskog parlamenta i Vijeća o online rješavanju potrošačkih sporova (SL L 171, 2.7.2015., str. 1.).

         (4)  Direktiva 2013/11/EU Europskog parlamenta i Vijeća od 21. svibnja 2013. o alternativnom rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (SL L 165, 18.6.2013., str. 63.).

         NACRT
         ODLUKA ZAJEDNIČKOG ODBORA EGP-a br. …
         od …
         o izmjeni Priloga XIX. (Zaštita potrošača) Sporazumu o EGP-u
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:

                     (1)

                     Uredbu (EU) br. 524/2013 Europskog parlamenta i Vijeća od 21. svibnja 2013. o online rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (1) treba uključiti u Sporazum o EGP-u.

                     (2)

                     Potrebno je uspostaviti posebne prijelazne modalitete do potpune provedbe funkcije prevođenja platforme za online rješavanje sporova iz članka 5. Uredbe (EU) br. 524/2013 u pogledu islandskog jezika.

                     (3)

                     Provedbenu uredbu Komisije (EU) 2015/1051 оd 1. srpnja 2015. o načinima korištenja funkcijama platforme za online rješavanje sporova, načinima za podnošenje elektroničkog obrasca za pritužbe te načinima suradnje među kontaktnim točkama predviđenima u Uredbi (EU) br. 524/2013 Europskog parlamenta i Vijeća o online rješavanju potrošačkih sporova (2) treba uključiti u Sporazum o EGP-u.

                     (4)

                     Direktivu 2013/11/EU Europskog parlamenta i Vijeća od 21. svibnja 2013. o alternativnom rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (3) treba uključiti u Sporazum o EGP-u.

                     (5)

                     Prilog XIX. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:
         Članak 1.
         Prilog XIX. Sporazumu o EGP-u mijenja se kako slijedi:

                     1.

                     U točki 7.d (Direktiva 2009/22/EZ Europskog parlamenta i Vijeća) dodaje se sljedeće:
                     „, izmijenjena:

                                 —

                                    32013 R 0524: Uredbom (EU) br. 524/2013 Europskog parlamenta i Vijeća od 21. svibnja 2013. (SL L 165, 18.6.2013., str. 1.),

                                 —

                                    32013 L 0011: Direktivom 2013/11/EU Europskog parlamenta i Vijeća od 21. svibnja 2013. (SL L 165, 18.6.2013., str. 63.).”

                     2.

                     U točki 7.f (Uredba (EZ) br. 2006/2004 Europskog parlamenta i Vijeća) dodaju se sljedeće alineje:

                                 „—

                                    32013 R 0524: Uredbom (EU) br. 524/2013 Europskog parlamenta i Vijeća od 21. svibnja 2013. (SL L 165, 18.6.2013., str. 1.),

                                 —

                                    32013 L 0011: Direktivom 2013/11/EU Europskog parlamenta i Vijeća od 21. svibnja 2013. (SL L 165, 18.6.2013., str. 63.).”.

                     3.

                     Iza točke 7.i (Direktiva 2011/83/EU Europskog parlamenta i Vijeća) umeće se sljedeće:

                                 „7.j

                                    32013 R 0524: Uredba (EU) br. 524/2013 Europskog parlamenta i Vijeća od 21. svibnja 2013. o online rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (SL L 165, 18.6.2013., str. 1.).
                                 Za potrebe ovog Sporazuma odredbe Uredbe čitaju se sa sljedećim prilagodbama:

                                             (a)

                                             u pogledu država EFTA-e, platforma za ORS iz članka 5. Uredbe dostupna je u roku od 40 radnih dana od stupanja na snagu Odluke Zajedničkog odbora EGP-a br. …/… od … [ova odluka Zajedničkog odbora EGP-a];

                                             (b)

                                             platforma za ORS dostupna je na svim jezicima iz članka 129. stavka 1. Sporazuma o EGP-u;

                                             (c)

                                             odstupajući od članka 5. stavka 4. točke (e) Uredbe, funkcije platforme za ORS za prevođenje na islandski jezik i s islandskog jezika izvorno su dostupne samo u pogledu rezultata postupka ARS koji prenosi subjekt za ARS. Island osigurava da korisnici platforme za ORS mogu dobiti prijevod svih ostalih informacija na islandski jezik i s islandskog jezika posredstvom svoje kontaktne točke za ORS ako su te informacije potrebne za rješavanje spora te se razmjenjuju putem platforme za ORS na drugom jeziku. Informacije o tim modalitetima u pogledu islandskog jezika navode se na početnoj stranici platforme za ORS.
                                             Komisija i Island nastoje poboljšati funkcije prevođenja koje pruža platforma za ORS u pogledu islandskog jezika kako bi se osigurala kvaliteta svih funkcija koja je usporediva s onima koje se nude za ostale jezike te redovito obavješćuju Zajednički odbor EGP-a o ostvarenom napretku. Kada se funkcijama prevođenja osigura kvaliteta u pogledu islandskog jezika koja je usporediva s onima koje se nude za ostale jezike, Zajednički odbor EGP-a bez nepotrebne odgode donosi odluku o ukidanju mjera utvrđenih u ovoj točki.

                                 7.ja

                                    32015 R 1051: Provedbena uredba Komisije (EU) 2015/1051 оd 1. srpnja 2015. o načinima korištenja funkcijama platforme za online rješavanje sporova, načinima za podnošenje elektroničkog obrasca za pritužbe te načinima suradnje među kontaktnim točkama predviđenima u Uredbi (EU) br. 524/2013 Europskog parlamenta i Vijeća o online rješavanju potrošačkih sporova (SL L 171, 2.7.2015., str. 1.).

                                 7.k

                                    32013 L 0011: Direktiva 2013/11/EU Europskog parlamenta i Vijeća od 21. svibnja 2013. o alternativnom rješavanju potrošačkih sporova i izmjeni Uredbe (EZ) br. 2006/2004 i Direktive 2009/22/EZ (SL L 165, 18.6.2013., str. 63.).
                                 Za potrebe ovog Sporazuma odredbe Direktive čitaju se sa sljedećim prilagodbama:

                                             (a)

                                             upućivanja na druge akte u Direktivi smatraju se relevantnima u mjeri i u obliku u kojem su ti akti uključeni u Sporazum;

                                             (b)

                                             u pogledu država EFTA-e, članak 11. stavak 2. glasi kako slijedi:
                                             ‚2.   Za potrebe ovog članka, ‚uobičajeno boravište’ određuje se u skladu sa sljedećim:

                                                         (a)

                                                         uobičajenim boravištem za trgovačka društva i druga tijela, s pravnom osobnošću ili bez nje, smatra se mjesto središnje uprave.
                                                         Uobičajenim boravištem fizičke osobe koja djeluje u sklopu svojeg poslovanja smatra se glavno mjesto poslovanja;

                                                         (b)

                                                         ako se ugovor sklapa u sklopu poslovanja podružnice, agencije ili bilo koje druge poslovne jedinice, ili ako je na temelju ugovora ispunjenje obveza takve podružnice, agencije ili poslovne jedinice, mjesto gdje se podružnica, agencija ili bilo koja druga poslovna jedinica nalazi smatra se mjestom uobičajenog boravišta;

                                                         (c)

                                                         za potrebe određivanja uobičajenog boravišta relevantni trenutak je vrijeme sklapanja ugovora.’;

                                             (c)

                                             u članku 18. stavku 2. dodaje se sljedeće:
                                             ‚Komisija na taj popis uključuje nadležna tijela i jedinstvene točke za kontakt koje su imenovale države EFTA-e.’;

                                             (d)

                                             u članku 20. stavku 4. iza riječi ‚Komisiji prijave promjene.’ umeće se sljedeće:
                                             ‚Komisija na taj popis uključuje subjekte za ARS osnovane u državama EFTA-e i uvrštene na popis u skladu sa stavkom 2.’.”

               Članak 2.
         Tekstovi Uredbe (EU) br. 524/2013, Provedbene uredbe (EU) 2015/1051 i Direktive 2013/11/EU na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
         Članak 3.
         Ova Odluka stupa na snagu […] pod uvjetom da su sva priopćenja iz članka 103. stavka 1. Sporazuma o EGP-u poslana (*).
         Članak 4.
         Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

            Sastavljeno u Bruxellesu

                  Za Zajednički odbor EGP-a

                  Predsjednik

                  Tajnici Zajedničkog odbora EGP-a

            (1)  SL L 165, 18.6.2013., str. 1.

            (2)  SL L 171, 2.7.2015., str. 1.

            (3)  SL L 165, 18.6.2013., str. 63.

            (*)  [Ustavni zahtjevi nisu navedeni.] [Ustavni zahtjevi su navedeni.]


title: Odluka Vijeća 2005/511/PUP od 12. srpnja 2005. o zaštiti eura od krivotvorenja imenovanjem Europola središnjim uredom za sprečavanje krivotvorenja eura

text:
               19/Sv. 16

               HR

               Službeni list Europske unije

               90

         32005D0511

               L 185/35

               SLUŽBENI LIST EUROPSKE UNIJE

         ODLUKA VIJEĆA 2005/511/PUP
   od 12. srpnja 2005.
   o zaštiti eura od krivotvorenja imenovanjem Europola središnjim uredom za sprečavanje krivotvorenja eura
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 30. stavak 1. točku (b) i članaka 34. stavak 2. točku (c),
   uzimajući u obzir inicijativu Savezne Republike Njemačke, Kraljevine Španjolske, Francuske Republike, Talijanske Republike i Ujedinjene Kraljevine Velike Britanije i Sjeverne Irske (1),
   uzimajući u obzir mišljenje Europskog parlamenta (2),
   budući da:

               (1)

               Kao zakonita valuta dvanaest država članica, euro sve više postaje svjetska valuta i zato predstavlja visokoprioritetnu metu međunarodnih organizacija za krivotvorenje novca u Europskoj uniji i trećim zemljama.

               (2)

               Potrebno je spriječiti daljnje povećanje broja krivotvorenih euronovčanica koje bi ugrozile slobodan optjecaj novčanica i eurokovanica.

               (3)

               Potrebno je uspostaviti suradnju među samim državama članicama te između država članica i Europola radi učvršćenja sustava zaštite eura izvan teritorija Europske unije.

               (4)

               Trebalo bi učinkovitije primjenjivati Međunarodnu konvenciju o sprečavanju krivotvorenja novca donesenu 20. travnja 1929. u Ženevi (dalje u tekstu „Ženevska konvencija”), u skladu s uvjetima europskih integracija.

               (5)

               Treće zemlje trebaju središnju kontaktnu točku radi podataka o krivotvorenim eurima, a sve podatke o krivotvorenim eurima trebalo bi skupiti u Europolu radi analize.

               (6)

               S obzirom na Okvirnu odluku Vijeća 2000/383/PUP od 29. svibnja 2000. o povećanju zaštite kaznenim i drugim sankcijama protiv krivotvorenja povezanoga s uvođenjem eura (3), Vijeće smatra primjerenim da sve države članice postanu ugovorne stranke Ženevske konvencije i osnuju središnje urede u smislu članaka 12. Konvencije.

               (7)

               Vijeće smatra primjerenim imenovati Europol središnjim uredom za borbu protiv krivotvorenja eura u smislu članaka 12. Ženevske konvencije,

         ODLUČILO JE:
   Članak 1.
   1.   Za države članice koje su ugovorne stranke Ženevske konvencije, Europol u skladu s Izjavom iz Priloga (dalje u tekstu: „Izjava”) djeluje kao središnji ured za sprečavanje krivotvorenja eura u smislu prve rečenice članka 12. Ženevske konvencije. Za krivotvorenje svih ostalih valuta i za funkcije središnjega ureda koje nisu na temelju Izjave delegirane Europolu, na snazi ostaju sadašnje ovlasti središnjih nacionalnih ureda.
   2.   Vlade država članica koje su ugovorne stranke Ženevske konvencije objavljuju Izjavu i ovlašćuju predstavnika Savezne Republike Njemačke da Izjavu proslijedi glavnom tajniku Ujedinjenih naroda.
   Članak 2.
   Ova Odluka proizvodi učinke na dan njezine objave u Službenom listu Europske unije.

      Sastavljeno u Bruxellesu 12. srpnja 2005.

            Za Vijeće

            Predsjednik

         G. BROWN

      (1)  SL C 317, 22.12.2004., str. 10.

      (2)  Mišljenje doneseno 12. travnja 2005. (još nije objavljeno u Službenom listu).

      (3)  SL L 140, 14.6.2000., str. 1. Okvirna odluka kako je izmijenjena Okvirnom odlukom 2001/888/PUP (SL L 329, 14.12.2001., str. 3.).
   PRILOG

      Izjava … o imenovanju Europola središnjim uredom za sprečavanje krivotvorenja eura

   …, država članica Europske unije, dala je Europskom policijskom uredu (dalje u tekstu „Europol”) ovlaštenje za sprečavanje krivotvorenja eura.
   Da bi Ženevska konvencija iz 1929. funkcionirala učinkovitije, … ubuduće ispunjava svoje obveze kako slijedi:

               1.

               U vezi s krivotvorenjem eura, Europol izvršava – u okviru svojeg cilja u skladu s Aktom Vijeća od 26. srpnja 1995. o osnivanju Europskog policijskog ureda (Konvencija o Europolu) (1) – sljedeće funkcije središnjeg ureda u smislu članaka 12. do 15. Ženevske konvencije iz 1929.

               1.1

               U skladu s Konvencijom o Europolu, Europol objedinjuje i obrađuje sve informacije čija priroda olakšava istraživanje, sprečavanje i borbu protiv krivotvorenja eura te prosljeđuje te informacije bez odlaganja nacionalnim središnjim uredima država članica.

               1.2

               U skladu s Konvencijom o Europolu, a posebno člankom 18. Konvencije te Aktom Vijeća od 12. ožujka 1999. kojim se donose pravila za Europolov prijenos osobnih podataka trećim zemljama i trećim tijelima (2), Europol se izravno dopisuje sa središnjim uredima trećih zemalja radi izvršenja zadaća iz točaka 1.3, 1.4 i 1.5 ove Izjave.

               1.3

               Europol središnjim uredima trećih zemalja šalje komplet autentičnih uzoraka eura ako to smatra svrhovitim.

               1.4

               Europol redovito obavješćuje središnje urede trećih zemalja, dajući sve potrebne pojedinosti, o novoizdanim kovanicama i novčanicama te o njihovu povlačenju iz optjecaja.

               1.5

               Osim ako se radi o posve lokalnim interesima, Europol obavješćuje, ako to smatra svrhovitim, središnje urede trećih zemalja o:

                           —

                           svakom otkriću krivotvorenih ili falsificiranih eura. Uz obavijest o krivotvorenju ili falsifikatu mora biti priložen tehnički opis krivotvorine, koji daje samo institucija čije su novčanice krivotvorene. Treba poslati i fotografsku reprodukciju ili, ako je to moguće, uzorak krivotvorine. U hitnim slučajevima zainteresiranim središnjim uredima može se diskretno poslati i obavijest i kratak opis koji je sastavila policija, koji ne utječe na gore spomenutu obavijest i tehnički opis,

                           —

                           pojedinostima o otkriću krivotvorina, navodeći je li bilo moguće zaplijeniti sav krivotvoren novac koji je stavljen u optjecaj.

               1.6

               Kao središnji ured za države članice, Europol sudjeluje na konferencijama na temu krivotvorenja eura u smislu članaka 15. Ženevske konvencije.

               1.7

               Ako Europol ne bude mogao izvršavati zadaće iz točaka 1.1 do 1.6 u skladu s Konvencijom o Europolu, nacionalni središnji uredi država članica zadržavaju svoje ovlasti.

               2.

               U vezi krivotvorenja svih drugih valuta i za funkcije središnjega ureda za koje Europol nije ovlašten u skladu s točkom 1., sadašnje ovlasti središnjih nacionalnih ureda ostaju na snazi.

         Ime predstavnika …, dana …

      (1)  SL C 316, 27.11.1995., str. 1.

      (2)  SL C 88, 30.3.1999., str. 1. Akt Vijeća koji je izmijenjen Aktom Vijeća od 28. veljače 2002. (SL C 76, 27.3.2002., str. 1.).


title: 2012/523/EU: Odluka Vijeća od 24. rujna 2012. o izmjeni i produljenju razdoblja primjene Odluke 2007/641/EZ o okončanju savjetovanja s Republikom Fidži Otoci na temelju članka 96. Sporazuma o partnerstvu između država AKP-a i EZ-a i članka 37. Instrumenta za razvojnu suradnju

text:
               11/Sv. 129

               HR

               Službeni list Europske unije

               85

         32012D0523

               L 263/2

               SLUŽBENI LIST EUROPSKE UNIJE

         ODLUKA VIJEĆA
   od 24. rujna 2012.
   o izmjeni i produljenju razdoblja primjene Odluke 2007/641/EZ o okončanju savjetovanja s Republikom Fidži Otoci na temelju članka 96. Sporazuma o partnerstvu između država AKP-a i EZ-a i članka 37. Instrumenta za razvojnu suradnju
   (2012/523/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217.,
   uzimajući u obzir Sporazum o partnerstvu između članica Skupine afričkih, karipskih i pacifičkih zemalja s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1), kako je zadnje izmijenjen u Ouagadougouu 22. lipnja 2010. (2), (dalje u tekstu „Sporazum o partnerstvu između država AKP-a i EU-a”), a posebno njegov članak 96.,
   uzimajući u obzir Unutarnji sporazum između predstavnika vlada država članica, koji su se sastali unutar Vijeća, o mjerama koje treba poduzeti i postupcima kojih se treba pridržavati u provedbi Sporazuma o partnerstvu između država AKP-a i EZ-a (3), a posebno njegov članak 3.,
   uzimajući u obzir Uredbu (EZ) br. 1905/2006 Europskog parlamenta i Vijeća od 18. prosinca 2006. o osnivanju Instrumenta financiranja za razvojnu suradnju (4) („Instrument razvojne suradnje”), a posebno njezin članak 37.,
   uzimajući u obzir prijedlog Europske komisije,
   budući da:

               (1)

               Odluka Vijeća 2007/641/EZ (5) usvojena je kako bi se poduzele odgovarajuće mjere nakon kršenja ključnih elemenata iz članka 9. Sporazuma o partnerstvu između država AKP-a i EU-a i vrijednosti iz članka 3. Instrumenta razvojne suradnje.

               (2)

               Razdoblje primjene tih mjera produljeno je odlukama Vijeća 2009/735/EZ (6), 2010/208/EU (7), 2010/589/EU (8), 2011/219/EU (9) i 2011/637/EU (10), budući da Republika Fidži Otoci ne samo što još uvijek nije provela važne obveze preuzete na savjetovanju u travnju 2007. o ključnim elementima Sporazuma o partnerstvu između država AKP-a i EU-a i Instrumenta razvojne suradnje, nego su se u vezi s nekoliko obveza dogodili važni regresivni događaji.

               (3)

               Međutim, u Fidžiju je od početka 2012. bilo i nekih pomaka prema obnovi demokracije i to treba potvrditi. Stoga je potrebno razmotriti mogućnost ponovnog programiranja buduće razvojne pomoći.

               (4)

               Odluka 2007/641/EZ prestaje važiti 30. rujna 2012. Primjereno je produljiti njezinu valjanost te na odgovarajući način ažurirati sadržaj odgovarajućih mjera,

         DONIJELO JE OVU ODLUKU:
   Članak 1.
   Odluka 2007/641/EZ mijenja se kako slijedi:

               1.

               U članku 3. stavak 2. zamjenjuje se sljedećim:
               „Prestaje važiti 30. rujna 2013. Redovno se preispituje barem svakih šest mjeseci.”

               2.

               Prilog se zamjenjuje Prilogom ovoj Odluci.

         Članak 2.
   Pismo u Prilogu upućeno je Republici Fidži Otoci.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 24. rujna 2012.

            Za Vijeće

            Predsjednik

         A. D. MAVROYIANNIS

      (1)  SL L 317, 15.5.2000., str. 3.

      (2)  SL L 287, 4.11.2010., str. 3.

      (3)  SL L 317, 15.5.2000., str. 376.

      (4)  SL L 378, 27.12.2006., str. 41.

      (5)  SL L 260, 5.10.207., str. 15.

      (6)  SL L 262, 6.10.2009., str. 43.

      (7)  SL L 89, 9.4.2010., str. 7.

      (8)  SL L 260, 2.10.2010., str. 10.

      (9)  SL L 93, 7.4.2011., str. 2.

      (10)  SL L 252, 28.9.2011., str. 1.
   PRILOG
   Nj. E. Ratu Epeli NAILATIKAU
   Predsjednik Republike Fidži Otoci
   Suva
   Republika Fidži Otoci
   Vaša Ekscelencijo,
   Europska unija pridaje veliku važnost odredbama članka 9. Sporazuma o partnerstvu između država AKP-a i EU-a i članka 3. Instrumenta razvojne suradnje. Partnerstvo država AKP-a i EU-a temelji se na poštivanju ljudskih prava, demokratskih načela i vladavine prava, koji čine ključne elemente Sporazuma o partnerstvu između država AKP-a i EU-a i temelj su naših odnosa.
   Vijeće EU-a je 11. prosinca 2006. osudilo vojno preuzimanje vlasti u Republici Fidži Otoci.
   Na temelju članka 96. Sporazuma o partnerstvu između država AKP-a i EU-a i s obzirom da je vojno preuzimanje vlasti od 5. prosinca 2006. predstavljalo kršenje ključnih elemenata iz njegovog članka 9., EU je pozvao Fidži na savjetovanje, kako je predviđeno Sporazuma o partnerstvu između država AKP-a i EU-a, kako bi temeljito ispitali stanje i prema potrebi poduzeli mjere za popravljanje situacije.
   Formalni dio savjetovanja započeo je u Bruxellesu 18. travnja 2007. EU je bio zadovoljan što je privremena vlada tada potvrdila određeni broj ključnih Obveza preuzetih s obzirom na ljudska prava i temeljne slobode, poštivanje demokratskih načela i vladavine prava, kako se napominje u nastavku, te predložila pozitivne korake za njihovu provedbu.
   Nažalost, nakon toga dogodio se niz regresivnih događaja, posebno u travnju 2009., tako da Fidži trenutačno krši niz preuzetih obveza. To se posebno odnosi na stavljanje izvan snage ustava, znatno odgađanje održavanja parlamentarnih izbora i kršenje ljudskih prava. Premda je provedba preuzetih obveza znatno odgođena, većina ih je i dalje itekako relevantna za sadašnje stanje na Fidžiju, te su one stoga priložene ovom pismu. Budući da je Fidži jednostrano odlučio ne udovoljiti nekima od ključnih obveza, to je dovelo do gubitka razvojnih sredstava.
   Unatoč tome što još uvijek postoje ograničenja nekih ljudskih prava i temeljnih sloboda, od početka 2012. bilo je i pozitivnih pomaka, naime 7. siječnja 2012. ukinute su uredbe o izvanrednom stanju, 9. ožujka 2012. najavljen je početak političkog procesa koji bi do ožujka 2013. trebao dovesti do donošenja novog ustava, a putem parlamentarnih izbora koji se trebaju održati u rujnu 2014. došlo bi do ponovne uspostave ustavne demokracije.
   Priznajući navedene pomake i u duhu partnerstva koje je temelj Sporazuma o partnerstvu između država AKP-a i EU-a, EU izražava spremnost da s tim u vezi započne novi formalni dijalog. Prigoda za taj formalni dijalog mogla bi biti misija preispitivanja stanja u skladu s člankom 96. Sporazuma o partnerstvu između država AKP-a i EU-a i to nakon uspješnog zaključenja sveobuhvatnog, vjerodostojnog i transparentnog postupka konzultacija o ustavu.
   EU je u skladu s tim odlučio produljiti postojeće primjerene mjere za Fidži koje će kao odgovor na mjere koje je poduzeo Fidži za početak biti izmijenjene, što će omogućiti pokretanje razgovora o programiranju za 11. Europski fond za razvoj (EFR) i pravodobnu dostavu obavijesti Fidžiju o indikativnoj alokaciji. Dovršetak, potpisivanje i provedba programskih dokumenata 11. EFR-a predviđaju se s budućom demokratski izabranom vladom. Zbog toga je posebno važno da se privremena vlada obveže prihvatiti sveobuhvatan, vjerodostojan i transparentan proces konzultacija o ustavu i unutarnji politički dijalog, a posebno da će poštovati obveze preuzete u pogledu ljudskih prava i vladavine prava te ukinuti preostala ograničenja. Dok EU svoj stav ravna prema ključnim elementima Sporazuma o partnerstvu između država AKP-a i EU-a i njegovim temeljnim načelima, posebno kada se radi o središnjoj ulozi koju imaju dijalog i ispunjenje međusobnih obveza, ipak se naglašava kako, što se tiče EU-a, zaključci tog dijaloga nisu doneseni unaprijed.
   Ako ishod planiranog preispitivanja stanja i formalnog dijaloga bude pozitivan, EU se obvezuje na ponovno pozitivno razmatranje odgovarajućih mjera. Suprotno, ako se stanje u Fidžiju ne poboljša, Fidži će nastaviti gubiti razvojna sredstava EU-a. Kada EU bude odlučivao o predstojećim nacionalnom okvirnom programu za Fidži prema 11. EFR-u, posebno će se rukovoditi ocjenom o daljnjem napretku postignutom u ponovnoj uspostavi ustavnog poretka.
   EU poziva Fidži da do početka formalnog dijaloga nastavi i unaprijedi pojačani politički dijalog.
   Odgovarajuće mjere su sljedeće:

               —

               može se nastaviti pružati humanitarna pomoć i neposredna potpora civilnom društvu i ranjivim skupinama stanovništva,

               —

               dopušta se nastavak pokrenutih aktivnosti suradnje, posebno onih u sklopu 8. i 9. EFR-a,

               —

               osim u vrlo iznimnim slučajevima, mogu se nastaviti provoditi aktivnosti suradnje koje pomažu povratku demokraciji i boljem upravljanju,

               —

               dopušten je nastavak provedbe pratećih mjera reforme sektora šećera za 2006. Fidži je Sporazum o financiranju potpisao na tehničkoj razini 19. lipnja 2007. Napominje se kako sporazum o financiranju sadrži i klauzulu o suspenziji,

               —

               alokacija za 2007. za sektor šećera je nula,

               —

               alokacija sredstava za sektor šećera za 2008. bila je uvjetovana pružanjem dokaza o vjerodostojnoj i pravovremenoj pripremi izbora u skladu s dogovorenim obvezama, posebno s obzirom na popis stanovništva, ponovno određivanje granica i izbornu reformu u skladu s Ustavom, te mjerama poduzetim za osiguravanje funkcioniranja izbornog ureda, uključujući i imenovanje izbornog nadzornika do 30. rujna 2007. u skladu s Ustavom. Alokacija za 2008. za sektor šećera izgubljena je 31. prosinca 2009.,

               —

               alokacija za sektor šećera za 2009. opozvana je u svibnju 2009., jer je privremena vlada odlučila odgoditi opće izbore do rujna 2014.,

               —

               alokacija za 2010. je opozvana prije 1. svibnja 2010., jer nije ostvaren nikakav napredak u nastavku demokratskog procesa; međutim, s obzirom na kritičnu situaciju u sektoru šećera, dio alokacije izdvojen je za potrebe neposredne pomoći stanovništvu koje izravno ovisi o proizvodnji šećera, kako bi se ublažile nepovoljne društvene posljedice. Sredstva ne usmjerava vlada nego njima centralno upravlja delegacija EU-a u Suvi,

               —

               može se nastaviti priprema i moguće potpisivanje višegodišnjeg okvirnog programa za popratne mjere reforme sektora šećera za razdoblje od 2011. do 2013.,

               —

               dostupnost indikativne alokacije sredstava prema višegodišnjem okvirnom programu za popratne mjere za bivše države Protokola o šećeru 2011.-2013. ovisit će o tome je li postignut dogovor u procesu konzultacija; ne bude li postignut dogovor, za financiranje iz ove alokacije razmatrat će se samo intervencije za ublažavanje socijalnih utjecaja,

               —

               može se pokrenuti priprema programiranja za 11. EFR tako da Fidži može pravodobno očekivati obavijest o indikativnoj alokaciji,

               —

               moglo bi se razmotriti pružanje posebne potpore oko pripremanja i provedbe ključnih obveza, posebno potpore pripremanju/ili održavanju izbora,

               —

               navedeno ne utječe na regionalnu suradnju i sudjelovanje Fidžija u toj suradnji.

         Praćenje obveza bit će u skladu s uvjetima utvrđenim Prilogom ovom pismu koji se odnose na redovni dijalog, učinkovitu suradnju s misijama za procjenu i praćenje te izvješćivanje.
   Nadalje, EU od Fidžija očekuje da u cijelosti surađuje s Forumom pacifičkih otoka u pogledu provedbe preporuka skupine uglednih osoba, koje je potvrdio i Forum ministara vanjskih poslova na sastanku održanom u Vanuatuu 16. ožujka 2007. EU pozdravlja nedavno ostvaren napredak u vezi sa sudjelovanjem u radu kontaktne skupine ministara Foruma pacifičkih otoka koja je osnovana za praćenje napretka priprema za izbore i povratak demokraciji u Fidžiju.
   EU će nastaviti pozorno pratiti stanje u Fidžiju. U skladu s člankom 8. Sporazuma o partnerstvu između država AKP-a i EU-a s Fidžijem će se voditi pojačan politički dijalog kako bi se osiguralo poštovanje ljudskih prava, ponovna uspostava demokracije i poštovanje vladavine prava, sve dok obje strane ne zaključe kako je pojačani dijalog ostvario svoju namjenu.
   Ako privremena vlada uspori, prekine ili unazadi provedbu preuzetih obveza, EU zadržava pravo da tome prilagodi odgovarajuće mjere.
   EU naglašava kako povlastice koje Fidži uživa u suradnji s EU-om ovise o poštovanju ključnih elemenata Sporazuma o partnerstvu između država AKP-a i EU-a i načela utvrđenih Instrumentom razvojne suradnje. Kako bi privremena vlada uvjerila EU u svoju potpunu spremnost za nastavak rada na ispunjavanju preuzetih obveza, neophodno je što prije ostvariti znatan napredak u njihovom ispunjavanju.
   S poštovanjem,
   Sastavljeno u Bruxellesu

         Za Vijeće

         Predsjednik

         Za Komisiju

         Povjerenik

   PRILOG PRILOGU

      OBVEZE USUGLAŠENE S REPUBLILKOM FIDŽI OTOCI

   A.   Poštivanje demokratskih načela

   Obveza br. 1
   Slobodni i pravedni parlamentarni izbori održat će se 24 mjeseca nakon 1. ožujka 2007., podložno zaključcima procjene koju treba provesti neovisni revizori koje imenuje Tajništvo Foruma pacifičkih otoka. Procesi koji vode do održavanja izbora pratit će se zajednički, te će biti prilagođeni i prema potrebi revidirani na temelju zajednički usuglašenih mjerila. To posebno podrazumijeva:

               —

               da će privremena vlada do 30. lipnja 2007. usvojiti plan s datumima za dovršetak raznih koraka koje treba poduzeti u sklopu priprema za nove parlamentarne izbore,

               —

               da se u planu navode rokovi za održavanje popisa stanovništva, ponovno utvrđivanje granica i provedbu izborne reforme,

               —

               da se utvrđivanje granica i izborna reforma provode u skladu s Ustavom,

               —

               da će se poduzeti mjere osiguravanja funkcioniranja izbornog ureda, što uključuje i imenovanje nadzornika izbora do 30. rujna 2007. u skladu s Ustavom,

               —

               da će se potpredsjednik birati u skladu s Ustavom.

         Obveza br. 2
   Privremena vlada će pri usvajanju važnih zakonodavnih, fiskalnih i drugih političkih inicijativa ili promjena uzeti u obzir rezultate savjetovanja s predstavnicima civilnog društva i s drugim interesnim skupinama.
   B.   Vladavina prava

   Obveza br. 1
   Privremena vlada učinit će sve što je u njenoj moći kako bi spriječila izjave sigurnosnih agencija čija je svrha zastrašivanje.
   Obveza br. 2p
   Privremena vlada podržava Ustav iz 1997. i jamči redovit i neovisan rad ustavnih institucija kao što su Povjerenstvo za ljudska prava Fidžija, Povjerenstvo za javne službe i Povjerenstvo za ustavna tijela. Očuvat će se znatna neovisnost i djelovanje Velikog vijeća poglavica.
   Obveza br. 3
   U cijelosti se poštuje neovisnost sudstva, omogućava mu se slobodan rad i poštivanje odluka od strane svih zainteresiranih stranaka, a posebno:

               —

               privremena vlada obvezuje se da će do 15. srpnja 2007. imenovati sud u skladu s odjeljkom 138. (3) Ustava,

               —

               sva imenovanja i/ili razrješenja sudaca od tog trenutka provode se strogo u skladu s ustavnim odredbama i pravilima postupanja,

               —

               neće biti slučajeva bilo kakvog uplitanja vojske, policije ili privremene vlade u sudske postupke te će se poštivati pravna struka.

         Obveza br. 4
   Svi kazneni postupci povezani s korupcijom rješavat će se kroz odgovarajuće sudske kanale i sva tijela koja će moguće biti osnovana za istraživanje navodnih slučajeva korupcije djelovat će u ustavnim okvirima.
   C.   Ljudska prava i temeljne slobode

   Obveza br. 1
   Privremena vlada poduzet će se neophodne korake kako bi omogućila istraživanje i rješavanje svih navodnih kršenja ljudskih prava u skladu s postupcima i forumima predviđenim zakonima u Fidžiju.
   Obveza br. 2
   Privremena vlada će u svibnju 2007. ukinuti uredbe o izvanrednim situacijama, ovisno o postojanju prijetnji za nacionalnu sigurnost, javni red i javnu sigurnost.
   Obveza br. 3
   Privremena vlada obvezuje se da će osigurati potpuno neovisan rad Povjerenstva za ljudska prava Fidžija u skladu s Ustavom.
   Obveza br. 4
   Sloboda izražavanja i sloboda medija u svim oblicima poštuju se u potpunosti kako je zajamčeno Ustavom.
   D.   Praćenje poštivanja obveza

   Obveza br. 1
   Privremena vlada se obvezuje na održavanje redovitog dijaloga i omogućava provjeru učinjenog napretka i predstavnicima/tijelima EU-a i Europske komisije omogućava potpun pristup informacijama o svim pitanjima koja se tiču ljudskih prava, mirne obnove demokracije i vladavine prava u Fidžiju.
   Obveza br. 2
   Privremena vlada u postupkom surađuje sa svakom misijom EU-a za procjenu i praćenje napretka.
   Obveza br. 3
   Privremena vlada svaka tri mjeseca, počevši od 30. lipnja 2007., dostavlja izvješća o napretku u vezi s ključnim elementima Sporazuma iz Cotonoua i preuzetim obvezama.
   Napominje se kako se određena pitanja mogu učinkovito rješavati samo pragmatičnim pristupom kojim se stvarnost prihvaća onakvom kakva jest i koji je usmjeren na budućnost.


title: Odluka Vijeća (EU) 2015/773 od 11. svibnja 2015. o osnivanju Odbora za socijalnu zaštitu i stavljanju izvan snage Odluke 2004/689/EZ

text:
               14.5.2015

               HR

               Službeni list Europske unije

               L 121/16

         ODLUKA VIJEĆA (EU) 2015/773
   od 11. svibnja 2015.
   o osnivanju Odbora za socijalnu zaštitu i stavljanju izvan snage Odluke 2004/689/EZ
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 160.,
   uzimajući u obzir mišljenje Europskog parlamenta,
   budući da:

               (1)

               U svojoj Komunikaciji „Usklađena strategija modernizacije socijalne zaštite” od 14. srpnja 1999. Komisija je dala prijedloge za jačanje suradnje u području socijalne zaštite, između ostalog osnivanjem skupine visokih dužnosnika.

               (2)

               U svojoj rezoluciji od 16. veljače 2000. Europski parlament pozdravio je komunikaciju Komisije i stvaranje takve skupine.

               (3)

               U svojim zaključcima od 17. prosinca 1999. o jačanju suradnje u procesu modernizacije i poboljšanja socijalne zaštite (1) Vijeće je poduprlo prijedlog Komisije da se ta mjera provede uspostavom mehanizma pojačane suradnje koji bi bio rezultat rada skupine visokih dužnosnika. Vijeće je naglasilo da bi ta vrsta suradnja trebala obuhvatiti sve oblike socijalne zaštite i da bi, tamo gdje je to potrebno, trebala pomoći državama članicama da poboljšaju i ojačaju svoje sustave socijalne zaštite u skladu s nacionalnim prioritetima. Podsjetilo je i na nadležnost država članica za ustrojstvo i financiranje socijalne zaštite te potvrdilo četiri opća cilja koje je utvrdila Komisija u kontekstu općeg izazova modernizacije sustavâ socijalne zaštite: učiniti rad isplativim i prihod sigurnim, postići sigurnost mirovina i održivost mirovinskih sustava, promicati socijalnu uključenost te osigurati visoku kvalitetu i održivost zdravstvene zaštite. Naglasilo je također kako u svim aktivnostima usmjerenima na ostvarivanje tih četiriju ciljeva mora biti integrirana ravnopravnost žena i muškaraca. Konačno, Vijeće je potvrdilo da su aspekti povezani s financiranjem zajednički svim tim ciljevima.

               (4)

               U zaključcima Europskog vijeća u Lisabonu 23. i 24. ožujka 2000. priznata je važnost socijalne zaštite za daljnji razvoj i modernizaciju aktivne i dinamične socijalne države u Europi te je Vijeće pozvano da ojača suradnju među državama članica razmjenom iskustava i najboljih praksi na temelju poboljšanih informacijskih mreža.

               (5)

               Na sastanku u Nici i na svojim kasnijim sastancima Europsko vijeće redovito je potvrđivalo rad Odbora za socijalnu zaštitu u promicanju i unapređivanju političke razmjene i koordinacije u području socijalne zaštite na razini Unije.

               (6)

               Odbor za socijalnu zaštitu, osnovan Odlukom Vijeća 2000/436/EZ (2) koja je stavljena izvan snage i zamijenjena Odlukom Vijeća 2004/689/EZ (3), jasno se pokazao korisnim kao savjetodavno tijelo Vijeća i Komisije te je aktivno doprinio razvoju otvorene metode koordinacije (OMC), kako je uspostavljena na sastanku Europskoga vijeća u Lisabonu 23. i 24. ožujka 2000. Mišljenje Odbora za socijalnu zaštitu „Osnaživanje socijalnog OMC-a u kontekstu strategije Europa 2020.”, koje je Vijeće podržalo 17. lipnja 2011., ponovno potvrđuje valjanost ciljeva i instrumenata socijalnog OMC-a. U ovoj Odluci trebalo bi odraziti ulogu Odbora u okviru OMC-a.

               (7)

               U svojim zaključcima od 27. i 28. lipnja 2013. Europsko vijeće navelo je kako bi trebalo ojačati socijalnu dimenziju ekonomske i monetarne unije. Za početak, važno je bolje pratiti i uzimati u obzir socijalno stanje i stanje na tržištu rada unutar ekonomske i monetarne unije, posebno koristeći se odgovarajućim socijalnim indikatorima i indikatorima zapošljavanja u okviru europskog semestra. Važno je također osigurati bolju koordinaciju politika zapošljavanja i socijalnih politika, uz puno poštovanje nacionalnih nadležnosti.

               (8)

               U svojim zaključcima od 24. i 25. listopada 2013. Europsko vijeće navelo je da će se koordinacija ekonomskih politika, politika zapošljavanja i socijalnih politika dodatno osnažiti u skladu s postojećim postupcima, uz puno poštovanje nacionalnih nadležnosti. Europsko vijeće smatralo je kako to zahtijeva veće napore na jačanju suradnje između različitih sastava Vijeća kako bi se osigurala dosljednost tih politika u skladu sa zajedničkim ciljevima.

               (9)

               Ova bi Odluka trebala odražavati razvoj europskog semestra i ulogu Odbora u tom procesu. Posebno se u Uredbi Vijeća (EZ) br. 1466/97 (4) predviđa da bi se u okviru europskog semestra, prema potrebi, trebalo savjetovati s Gospodarskim i financijskim odborom, Odborom za ekonomsku politiku, Odborom za zapošljavanje i Odborom za socijalnu zaštitu. Osim toga, u Uredbi (EU) br. 1176/2011 Europskog parlamenta i Vijeća (5) predviđa se da pri detaljnom preispitivanju treba, prema potrebi, uzeti u obzir preporuke ili pozive Vijeća upućene državama članicama. Njome se također predviđa da se u planu korektivnog djelovanja za svaku državu članicu za koju se pokreće postupak u slučaju prekomjerne neravnoteže uzima u obzir ekonomski i socijalni učinak djelovanja politika te je taj plan u skladu s općim smjernicama ekonomskih politika i smjernicama za zapošljavanje.

               (10)

               Odbor i tijela Unije uključena u usklađivanje ekonomskih i socijalnih politika, a posebno Odbor za zapošljavanje, Gospodarski i financijski odbor te Odbor za ekonomsku politiku, trebali bi blisko surađivati. Kada je to primjereno i ako su se o tome dogovorili sudjelujući odbori, suradnja Odbora s Odborom za zapošljavanje, Gospodarskim i financijskim odborom te Odborom za ekonomsku politiku može obuhvaćati i organiziranje zajedničkih sastanaka, osobito u kontekstu pripadajućih uloga odborâ u okviru europskog semestra.

               (11)

               Kako bi djelotvorno ostvarili svoj mandat iz Ugovora i kako bi se omogućila potrebna fleksibilnost radi prilagođavanja rokovima za aktivnosti Odbora, osobito u okviru ciklusa europskog semestra, odredbe o upravljanju koje se odnose na funkcioniranje Odbora trebalo bi revidirati tako da se osiguraju učinkovitost i kontinuitet.

               (12)

               Odluku 2004/689/EZ trebalo bi staviti izvan snage,

         DONIJELO JE OVU ODLUKU:
   Članak 1.
   Osnivanje
   Osniva se Odbor za socijalnu zaštitu („Odbor”) sa savjetodavnom ulogom kako bi se promicala suradnja u području politika socijalne zaštite među državama članicama i s Komisijom, u potpunom skladu s Ugovorom i uz dužno poštovanje ovlasti institucija i tijela Unije.
   Članak 2.
   Zadaće
   1.   Zadaće Odbora su sljedeće:

               (a)

               pratiti socijalnu situaciju i razvoj politika socijalne zaštite u državama članicama i Uniji;

               (b)

               poticati razmjenu podataka, iskustava i dobre prakse među državama članicama i s Komisijom;

               (c)

               ne dovodeći u pitanje članak 240. Ugovora, u svojem području nadležnosti pripremati izvješća, davati mišljenja ili obavljati druge poslove na zahtjev Vijeća ili Komisije ili na vlastitu inicijativu.

         2.   Za potrebe stavka 1., Odbor posebno nastoji:

               (a)

               koristiti se otvorenom metodom koordinacije, uključujući primjenom zajednički dogovorenih instrumenata za praćenje te provedbom međusobno dogovorenih aranžmana za evaluaciju u provedbi zajedničkih ciljeva koje je Vijeće dogovorilo;

               (b)

               doprinositi svim aspektima europskog semestra u okviru svoje nadležnosti te o njima izvješćivati Vijeće;

               (c)

               prema potrebi, surađivati s drugim relevantnim tijelima i odborima koji se bave pitanjima socijalne i ekonomske politike, kao što su Odbor za zapošljavanje, Gospodarski i financijski odbor, Odbor za ekonomsku politiku i Radna skupina na visokoj razini za javno zdravstvo.

         3.   Odbor svake godine usvaja program rada uzimajući u obzir prioritete politika Vijeća i Komisije. Program rada dostavlja se Vijeću.
   4.   U ispunjavanju svojih zaduženja Odbor surađuje sa socijalnim partnerima. U tom kontekstu, Odbor uspostavlja kontakte sa socijalnim partnerima koji imaju svoje predstavnike na Trostranom socijalnom samitu za rast i zapošljavanje uspostavljenom Odlukom Vijeća 2003/174/EZ (6). Odbor uspostavlja odgovarajuće kontakte sa socijalnim nevladinim organizacijama, uzimajući u obzir njihove uloge i odgovornosti u području socijalne zaštite. Europski parlament također se obavješćuje o aktivnostima Odbora.
   5.   Odbor može zatražiti pomoć vanjskih stručnjaka ako to zahtijeva dnevni red.
   6.   Odbor uspostavlja kontakte s predstavnicima zemalja kandidatkinja.
   Članak 3.
   Članstvo
   1.   Svaka država članica i Komisija imenuju po dva člana Odbora. Mogu također imenovati dva zamjenika.
   2.   Države članice i Komisija ulažu sve napore kako bi se postigla ravnoteža spolova u sastavu Odbora.
   Članak 4.
   Djelovanje
   1.   Odbor bira svojeg predsjednika među članovima koje su imenovale države članice na mandat od dvije godine. Predsjednika se može ponovno izabrati jednom na daljnji mandat od dvije godine. Radi osiguranja učinkovitosti i kontinuiteta svojeg rada, Odbor može odlučiti predsjedniku produljiti mandat za najviše osam mjeseci ako za to postoje opravdani razlozi. Predsjednik može biti na položaju najdulje četiri godine i osam mjeseci.
   2.   Predsjedniku pomažu četiri potpredsjednika, od kojih dvojicu bira Odbor iz redova svojih članova na mandat od dvije godine s mogućnošću jednokratnog produljenja. Treći potpredsjednik je predstavnik države članice koja trenutačno predsjeda Vijećem. Četvrti potpredsjednik je predstavnik države članice koja će sljedeća predsjedati Vijećem.
   3.   Predsjednik delegira svoje pravo glasa svojem zamjeniku.
   4.   Sastanke Odbora saziva predsjednik, bilo na svoju inicijativu ili na zahtjev najmanje polovine članova Odbora.
   5.   Odbor donosi svoj poslovnik.
   6.   Troškovi se nadoknađuju u skladu s važećim administrativnim pravilima.
   7.   Komisija Odboru pruža primjerenu analitičku i organizacijsku potporu. Komisija za tajnika imenuje člana svojeg osoblja. Tajnik i njegovo pomoćno osoblje postupaju u skladu s uputama Odbora prilikom pomaganja Odboru u izvršavanju njegovih zadaća. Tajnik surađuje s Glavnim tajništvom Vijeća u pogledu održavanja sastanaka.
   Članak 5.
   Radne skupine
   1.   Odbor može proučavanje određenih pitanja povjeriti svojim zamjenicima članova ili u tu svrhu osnovati radne skupine. Takvom radnom skupinom predsjedava potpredsjednik Odbora, član ili zamjenik člana Odbora, dužnosnik Komisije ili član sâme radne skupine kojeg je Odbor imenovao.
   2.   Komisija radnim skupinama pruža primjerenu analitičku i organizacijsku potporu.
   3.   Radne skupine mogu zatražiti pomoć stručnjaka.
   4.   Odbor također može osnovati zajedničke radne skupine s drugim odborima ili tijelima, a njihovo osnivanje te pravila koja se na njih primjenjuju zajednički se utvrđuju.
   Članak 6.
   Prijelazne odredbe
   Mandat svakoga člana izabranog u skladu s člankom 3. Odluke 2004/689/EZ nastavlja se do kraja tog mandata kako je određen u skladu s člankom 4. ove Odluke. Danom početka takvog mandata smatra se dan održavanja izbora u skladu s člankom 3. Odluke 2004/689/EZ.
   Članak 7.
   Stavljanje izvan snage
   Odluka 2004/689/EZ stavlja se izvan snage na dan prvog sastanka Odbora nakon stupanja na snagu ove Odluke. Taj sastanak Odbora održava se najkasnije četiri mjeseca od dana donošenja ove Odluke.
   Članak 8.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 11. svibnja 2015.

            Za Vijeće

            Predsjednik

         J. DŪKLAVS

      (1)  SL C 8, 12.1.2000., str. 7.

      (2)  Odluka Vijeća 2000/436/EZ od 29. lipnja 2000. o osnivanju Odbora za socijalnu zaštitu (SL L 172, 12.7.2000., str. 26.).

      (3)  Odluka Vijeća 2004/689/EZ od 4. listopada 2004. o uspostavi Odbora za socijalnu sigurnost i stavljanju izvan snage Odluke 2000/436/EZ (SL L 314, 13.10.2004., str. 8.).

      (4)  Uredba Vijeća (EZ) br. 1466/97 od 7. srpnja 1997. o jačanju nadzora stanja proračuna i nadzora i koordinacije ekonomskih politika (SL L 209, 2.8.1997., str. 1.).

      (5)  Uredba (EU) br. 1176/2011 Europskog parlamenta i Vijeća od 16. studenoga 2011. o sprečavanju i ispravljanju makroekonomskih neravnoteža (SL L 306, 23.11.2011., str. 25.).

      (6)  Odluka Vijeća 2003/174/EZ od 6. ožujka 2003. o uspostavi Trostranog socijalnog samita za rast i zapošljavanje (SL L 70, 14.3.2003., str. 31.).


title: Odluka Vijeća (EU) 2015/633 od 20. travnja 2015. o podnošenju, u ime Europske unije, prijedloga za uvrštavanje dodatnih kemikalija u Dodatak A Stockholmskoj konvenciji o postojanim organskim onečišćujućim tvarima

text:
               23.4.2015

               HR

               Službeni list Europske unije

               L 104/14

         ODLUKA VIJEĆA (EU) 2015/633
   od 20. travnja 2015.
   o podnošenju, u ime Europske unije, prijedloga za uvrštavanje dodatnih kemikalija u Dodatak A Stockholmskoj konvenciji o postojanim organskim onečišćujućim tvarima
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1., u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Europska zajednica 14. listopada 2004. odobrila je Stockholmsku konvenciju o postojanim organskim onečišćujućim tvarima („Konvencija”) Odlukom Vijeća 2006/507/EZ (1).

               (2)

               Kao stranka Konvencije, Unija može podnijeti prijedloge izmjena dodataka Konvenciji. U Dodatku A Konvenciji navode se postojane organske onečišćujuće tvari koje treba ukloniti.

               (3)

               Prema dostupnim znanstvenim informacijama i revizijskim izvješćima te uzimajući u obzir kriterije provjere navedene u Dodatku D Konvenciji, perfluorooktanska kiselina (PFOA), njezine soli i tvari srodne s PFOA-om iz kojih razlaganjem pod uvjetima okoliša može nastati PFOA („PFOA i njezini spojevi”) odlikuju se karakteristikama postojanih organskih onečišćujućih tvari.

               (4)

               U skladu s člankom 59. stavkom 1. Uredbe (EZ) br. 1907/2006 Europskog parlamenta i Vijeća (2) i dosjeom pripremljenim u skladu s Prilogom XV. toj Uredbi, PFOA i njezina amonijeva sol (APFO) uvrštene su na popis posebno zabrinjavajućih tvari koje su predložene za uvrštavanje jer je utvrđeno da ispunjavaju kriterije iz članka 57. točke (c) te Uredbe kao reproduktivno toksične tvari 1.B kategorije i osobito da također ispunjavaju kriterije iz članka 57. točke (d) te Uredbe kao tvari koje su postojane, bioakumulativne i toksične.

               (5)

               Na temelju članka 69. stavka 4. Uredbe (EZ) br. 1907/2006, PFOA i njezini spojevi trenutačno su predmetom drugog dosjea pripremljenog u skladu s Prilogom XV. toj Uredbi, koji je podnesen Europskoj agenciji za kemikalije i koji za cilj ima ograničiti proizvodnju, stavljanje na tržište ili uporabu PFOA-e i njezinih spojeva pojedinačno ili kao sastavnih dijelova drugih tvari, u smjesi ili proizvodima.

               (6)

               PFOA i njezini spojevi su tvari koje se diljem svijeta primjenjuju disperzivno te ih se posvuda otkriva u okolišu. S obzirom na potencijal prijenosa PFOA-e kroz okoliš na velike udaljenosti, mjere poduzete na razini Unije nisu dovoljne za osiguranje visoke razine zaštite okoliša i ljudskog zdravlja te je potrebno šire međunarodno djelovanje.

               (7)

               Unija bi stoga trebala podnijeti prijedlog tajništvu Konvencije za uvrštavanje PFOA-e i njezinih spojeva u Dodatak A Konvenciji. U tom prijedlogu i stajalištu Unije u vezi s uvjetima za uvrštavanje PFOA-e i njezinih spojeva u Dodatak A Konvenciji trebalo bi uzeti u obzir sve relevantne informacije dobivene u tijeku aktualnog postupka ograničavanja na temelju članaka 68. do 73. Uredbe (EZ) br. 1907/2006,

         DONIJELO JE OVU ODLUKU:
   Članak 1.
   1.   Unija podnosi prijedlog za uvrštavanje perfluorooktanske kiseline i njezinih spojeva u Dodatak A Stockholmskoj konvenciji o postojanim organskim onečišćujućim tvarima.
   2.   Komisija dostavlja prijedlog u ime Unije tajništvu Konvencije sa svim informacijama potrebnima u skladu s Dodatkom D Konvenciji.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 20. travnja 2015.

            Za Vijeće

            Predsjednik

         J. DŪKLAVS

      (1)  Odluka Vijeća 2006/507/EZ od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice (SL L 209, 31.7.2006., str. 1.).

      (2)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).


title: 74/578/Euratom: Odluka Komisije od 13. studenoga 1974. o izmjeni Odluke od 13. siječnja 1971. s obzirom na sjedište glavnog direktora Zajedničkog centra za nuklearna istraživanja (JRC) te njegovih odjela

text:
               12/Sv. 003

               HR

               Službeni list Europske unije

               6

         31974D0578

               L 316/12

               SLUŽBENI LIST EUROPSKE UNIJE

               13.11.1974.

      ODLUKA KOMISIJE

   od 13. studenoga 1974.
   o izmjeni Odluke od 13. siječnja 1971. s obzirom na sjedište glavnog direktora Zajedničkog centra za nuklearna istraživanja (JRC) te njegovih odjela
   (74/578/Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 8.,
   budući da je Komisija 13. siječnja 1971. donijela Odluku o preustroju Zajedničkog centra za nuklearna istraživanja (JRC) (1);
   budući da bi gore spomenutu Odluku trebalo izmijeniti s obzirom na sjedište glavnog direktora JRC-a,
   ODLUČILA JE:
   Jedini članak
   Članak 3. drugi stavak Odluke Komisije od 13. siječnja 1971. mijenja se kako slijedi:

      „Glavni direktor i službe u njegovoj neposrednoj ovlasti imaju sjedište u Bruxellesu.”

      Sastavljeno u Bruxellesu 13. studenoga 1974.

            Za Komisiju

            Predsjednik

         François-Xavier ORTOLI

      (1)  SL L 16, 20.1.1971., str. 14.


title: 2011/780/EU: Odluka Vijeća od 28. studenoga 2011. o stajalištu koje će zauzeti Europska unija u Zajedničkom odboru EGP-a o izmjeni Priloga XIII. (Promet) Sporazumu o EGP-u

text:
               11/Sv. 031

               HR

               Službeni list Europske unije

               246

         32011D0780

               L 319/1

               SLUŽBENI LIST EUROPSKE UNIJE

               28.11.2011.

      ODLUKA VIJEĆA

   od 28. studenoga 2011.
   o stajalištu koje će zauzeti Europska unija u Zajedničkom odboru EGP-a o izmjeni Priloga XIII. (Promet) Sporazumu o EGP-u
   (2011/780/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. o postupcima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Prilog XIII. Sporazumu o Europskom gospodarskom prostoru (dalje u tekstu „Sporazum”) sadrži posebne odredbe i postupke u vezi s prometom.

               (2)

               Glavni cilj Uredbe (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za zrakoplovnu sigurnost, te stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (2), je uspostavljanje i održavanje visoke jedinstvene razine sigurnosti civilnog zrakoplovstva u Uniji.

               (3)

               Aktivnosti Europske agencije za zrakoplovnu sigurnost mogu utjecati na razinu sigurnosti civilnog zrakoplovstva u Europskom gospodarskom prostoru.

               (4)

               Uredbu (EZ) br. 216/2008 bi stoga trebalo unijeti u Sporazum kako bi se državama EFTA-e omogućilo puno sudjelovanje u Europskoj agenciji za zrakoplovnu sigurnost.

               (5)

               Budući da se Uredbom (EZ) br. 216/2008 stavlja izvan snage Uredba (EZ) br. 1592/2002 (3), koja je unijeta u Sporazum, Uredbu (EZ) br. 1592/2002 bi se trebalo staviti izvan snage sukladno Sporazumu.

               (6)

               Prilog XIII. Sporazumu bi trebalo izmijeniti na odgovarajući način.

               (7)

               Unija bi stoga u Zajedničkom odboru EGP-a trebala zauzeti stajalište utvrđeno u priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje će Europska unija u Zajedničkom odboru EGP-a zauzeti o predviđenoj izmjeni Priloga XIII. (Promet) Sporazumu temelji se na nacrtu Odluke Zajedničkog odbora EGP-a, koji je priložen ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 28. studenoga 2011.

            Za Vijeće

            Predsjednik

         K. SZUMILAS

      (1)  SL L 305, 30.11.1994., str. 6.

      (2)  SL L 79, 19.3.2008., str. 1.

      (3)  Uredba (EZ) br. 1592/2002 Europskog parlamenta i Vijeća od 15. srpnja 2002. o zajedničkim pravilima u području civilnog zrakoplovstva i osnivanju Europske agencije za zrakoplovnu sigurnost (SL L 240, 7.9.2002., str. 1.).

      NACRT

      ODLUKA br. …/2011 ZAJEDNIČKOG ODBORA EGP-a
   od …
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru (dalje u tekstu „Sporazum”), a posebno njegov članak 98.,
   budući da:

               (1)

               Prilog XIII. Sporazumu izmijenjen je Odlukom Zajedničkog odbora EGP-a br. …/… od … (1).

               (2)

               Glavni cilj Uredbe (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za zrakoplovnu sigurnost, te stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (2), je uspostavljanje i održavanje visoke jedinstvene razine sigurnosti civilnog zrakoplovstva u Uniji.

               (3)

               Aktivnosti Europske agencije za zrakoplovnu sigurnost mogu utjecati na razinu sigurnosti civilnog zrakoplovstva u Europskom gospodarskom prostoru.

               (4)

               Uredbu (EZ) br. 216/2008 bi stoga trebalo unijeti u Sporazum kako bi se državama EFTA-e omogućilo puno sudjelovanje u Europskoj agenciji za zrakoplovnu sigurnost.

               (5)

               Uredbom (EZ) br. 216/2008 stavlja se izvan snage Uredba (EZ) br. 1592/2002 Europskog parlamenta i Vijeća (3) koja je unijeta u Sporazum i koju bi stoga trebalo staviti izvan snage, sukladno Sporazumu,

         DONIO JE OVU ODLUKU:
   Članak 1.
   Prilog XIII. Sporazumu mijenja se kako je navedeno u Prilogu ovoj Odluci.
   Članak 2.
   Tekst Uredbe (EZ) br. 216/2008 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu …, pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.

      Sastavljeno u Bruxellesu, …

            Za Zajednički odbor EGP-a

            Predsjednik

            Tajnici Zajedničkog odbora EGP-a

      (1)  SL L …

      (2)  SL L 79, 19.3.2008., str. 1.

      (3)  SL L 240, 7.9.2002., str. 1.

      (4)  [Ustavni zahtjevi nisu navedeni.] [Ustavni zahtjevi su navedeni.]
   Izjava država EFTA-e uz Odluku Zajedničkog odbora EGP-a br. … o unošenju u Sporazum Uredbe (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zrakoplovstva, te stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ
   „Uredbom (EZ) br. 216/2008 Europskog parlamenta i Vijeća uređuje se, među ostalim, ovlast za određivanje novčanih kazni i zateznih plaćanja u području zrakoplovne sigurnosti. Unošenje ove Uredbe ne dovodi u pitanje institucionalna rješenja s obzirom na buduće radnje akte kojima se dodjeljuju ovlasti za određivanje sankcija.”
   PRILOG

      Odluci Zajedničkog odbora EGP-a br. …

   Prilog XIII. Sporazumu mijenja se kako slijedi:

               1.

               Točki 66. a (Uredba Vijeća (EEZ) br. 3922/91) i točki 66. r (Direktiva 2004/36/EZ Europskog parlamenta i Vijeća) dodaje se sljedeća alineja:

                           „—

                              32008 R 0216: Uredba (EZ) br. 216/2008 Europskog parlamenta i Vijeća od 20. veljače 2008. (SL L 79, 19.3.2008., str. 1.).”

               2.

               Točki 68. a (Direktiva Vijeća 91/670/EEZ) dodaje se sljedeće:
               „, kako je izmijenjena:

                           —

                              32008 R 0216: Uredbom (EZ) br. 216/2008 Europskog parlamenta i Vijeća od 20. veljače 2008. (SL L 79, 19.3.2008., str. 1.).”

               3.

               Tekst točke 66. n (Uredba (EZ) br. 1592/2002 Europskog parlamenta i Vijeća) zamjenjuje se sljedećim:
               „32008 R 0216: Uredba (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za zrakoplovnu sigurnost, te stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (SL L 79, 19.3.2008., str. 1.).
               Odredbe Uredbe, za potrebe ovog Sporazuma, čitaju se sa sljedećim prilagodbama:

                           (a)

                           osim ako niže nije drukčije određeno, te neovisno o odredbama Protokola 1 uz Sporazum, smatra se da izraz ‚država(-e) članica(-e)’, sadržan u Uredbi, uz svoje značenje u Uredbi uključuje države EFTA-e. Primjenjuje se stavak 11. Protokola 1;

                           (b)

                           u odnosu na države EFTA-e, Agencija pomaže Nadzornom tijelu EFTA-e ili Stalnom odboru, ovisno o slučaju, u izvršavanju njihovih zadaća, kada i ako je to potrebno. Agencija i Nadzorno tijelo EFTA-e ili Stalni odbor, ovisno o slučaju, surađuju i razmjenjuju informacije, kada i ako je to potrebno;

                           (c)

                           nijedna odredba ove Uredbe ne smije se tumačiti kao da se na Agenciju prenosi ovlast da djeluje u ime država EFTA-e na temelju međunarodnih sporazuma za druge svrhe osim za pomoć u izvršavanju njihovih obveza u skladu s takvim sporazumima;

                           (d)

                           članak 12. mijenja se kako slijedi:

                                       i.

                                       u stavku 1. se nakon riječi ‚Zajednica’ umeću riječi ‚ili država EFTA-e’;

                                       ii.

                                       stavak 2. zamjenjuje se sljedećim:
                                       ‚Kad god Unija pregovara s trećom državom radi sklapanja sporazuma kojim se predviđa da država članica ili Agencija mogu izdati potvrde na temelju potvrda koje su izdala aeronautička tijela te treće države, nastoji za države EFTA-e postići ponudu sličnog sporazuma s dotičnom trećom državom. Države EFTA-e zauzvrat nastoje s trećim državama sklopiti sporazume koji odgovaraju sporazumima Unije.’;

                           (e)

                           članku 14. stavku 7. dodaje se sljedeći podstavak:
                           ‚Ne dovodeći u pitanje stavak 4. (d) Protokola 1 uz Sporazum o EGP-u, kad Komisija i Nadzorno tijelo EFTA-e razmjenjuju informacije o odluci donesenoj u skladu s ovim stavkom, Komisija informacije koje je dobila od Nadzornog tijela EFTA-e šalje državama članicama EU-a, a Nadzorno tijelo EFTA-e informacije koje je dobilo od Komisije šalje državama EFTA-e.’;

                           (f)

                           članku 15. dodaje se sljedeći stavak:
                           ‚5.   Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije se, za primjenu ove Uredbe, također primjenjuje na sve dokumente Agencije u vezi s državama EFTA-e.’;

                           (g)

                           članku 17. stavku 2. točki (b) dodaje se sljedeće:
                           ‚Agencija također pomaže Nadzornom tijelu EFTA-e pružajući mu istu potporu, ako su takve mjere i zadaci u nadležnosti Nadzornog tijela u skladu sa Sporazumom.’;

                           (h)

                           Članak 17. stavak 2. točka (e) zamjenjuje se sljedećim:
                           ‚u području svoje nadležnosti obavlja funkcije i zadaće koji se ugovornim strankama pripisuju prema mjerodavnim međunarodnim konvencijama, posebno Čikaškoj konvenciji. Nacionalna zrakoplovna tijela država EFTA-e izvršavaju samo takve funkcije i zadaće koji su predviđeni ovom Uredbom.’;

                           (i)

                           prva rečenica članka 20. zamjenjuje se sljedećim:
                           ‚S obzirom na proizvode, dijelove i uređaje iz članka 4. stavka 1. točaka (a) i (b), Agencija prema potrebi i kako je određeno u Čikaškoj konvenciji ili njezinim prilozima, obavlja funkcije i zadaće države dizajna, proizvodnje ili registracije, kad se odnose na odobrenje dizajna. Nacionalna zrakoplovna tijela država EFTA-e obavljaju samo takve funkcije i zadaće koji su im dodijeljeni u skladu s postojećim člankom.’;

                           (j)

                           članak 24. mijenja se kako slijedi:

                                       i.

                                       stavku 1. dodaje se sljedeće:
                                       ‚Agencija izvješćuje Nadzorno tijelo EFTA-e o inspekcijskim nadzorima u području standardizacije u državi EFTA-e.’;

                                       ii.

                                       stavku 4. dodaje se sljedeće:
                                       ‚S obzirom na države EFTA-e, Nadzorno tijelo EFTA-e savjetuje se s Agencijom.’;

                           (k)

                           članku 25. stavku 1. dodaje se sljedeće:
                           ‚Ovlast za određivanje novčanih kazni i zateznih plaćanja osobama i poduzećima kojima je Agencija izdala potvrdu se, u slučaju kad te osobe ili poduzeća imaju poslovni nastan u nekoj državi EFTA-e, dodjeljuje Nadzornom tijelu EFTA-e.’;

                           (l)

                           u članku 25. stavku 4. riječi ‚Sud Europskih zajednica’ zamjenjuju se s ‚Sud EFTA-e’, a riječ ‚Komisija’ s ‚Nadzorno tijelo EFTA-e’, u vezi s državama EFTA-e.;

                           (m)

                           članku 29. dodaje se sljedeći stavak:
                           ‚4.   Odstupajući od članka 12. stavka 2. točke (a) Uvjeta zaposlenja ostalih službenika Europske unije, državljani država EFTA-e koji uživaju sva građanska prava, mogu sklopiti ugovor o zapošljavanju s izvršnim direktorom Agencije.’;

                           (n)

                           članku 30. dodaje se sljedeće:
                           ‚Države EFTA-e na Agenciju i njezino osoblje primjenjuju Protokol o povlasticama i imunitetima Europske unije i mjerodavna pravila usvojena u skladu s tim Protokolom.’;

                           (o)

                           u članak 32. stavak 1. se nakon riječi ‚Zajednica’ umeću sljedeće riječi:
                           ‚islandski i norveški’;

                           (p)

                           nakon članka 33. stavka 2. točke (c) umeće se sljedeće:

                                       ‚(ca)

                                       opće godišnje izvješće i program rada Agencije se, u skladu sa stavcima (b) i (c), šalje Nadzornom tijelu EFTA-e,’;

                           (q)

                           članku 34. dodaje se sljedeći stavak:
                           ‚4.   Države EFTA-e potpuno sudjeluju u Upravnom odboru te u njemu imaju ista prava i obveze kao i države članice EU-a, osim prava glasa.’;

                           (r)

                           članku 41. dodaje se sljedeći stavak:
                           ‚6.   Državljani država EFTA-e mogu biti imenovani članovima, uključujući predsjedateljima, Žalbenog vijeća. Komisija pri sastavljanju popisa osoba iz stavka 3. u obzir uzima i odgovarajuće osobe s državljanstvom država EFTA-e.’;

                           (s)

                           na kraj članka 54. stavka 1. umeće se sljedeće:
                           ‚S obzirom na države EFTA-e, Agencija pomaže Nadzornom tijelu EFTA-e u izvršavanju gore navedenih zadaća.’;

                           (t)

                           u prvu rečenicu članka 58. stavka 3. nakon riječi ‚Ugovor’ umeću se sljedeće riječi:

                                       ‚ili

                                       na islandskom ili norveškom’;

                           (u)

                           članku 59. dodaje se sljedeći stavak:
                           ‚12.   Države EFTA-e sudjeluju u financijskom doprinosu Zajednice, iz stavka 1. (a). U tu se svrhu postupci utvrđeni člankom 82. stavkom 1. točkom (a) i Protokolom 32 uz Sporazum primjenjuju mutatis mutandis.’;

                           (v)

                           članku 65. dodaju se sljedeći stavci:
                           ‚8.   Države EFTA-e potpuno sudjeluju u odboru osnovanom u skladu sa stavkom 1. te u njemu imaju ista prava i obveze kao i države članice EU-a, osim prava glasa.
                           9.   Kad se Komisija i odbor ne slažu, Vijeće može donijeti odluku o dotičnom pitanju, a države EFTA-e mogu pokrenuti raspravu u Zajedničkom odboru EGP-a u skladu s člankom 5. Sporazuma.’;

                           (w)

                           prema potrebi, te ako nije drukčije propisano, gornje se prilagodbe primjenjuju mutatis mutandis i na drugo zakonodavstvo Unije kojim se dodjeljuju ovlasti Agenciji i koje je bilo uneseno u ovaj Sporazum.”


title: 2014/225/EU: Odluka Vijeća od 14. travnja 2014. o imenovanju nizozemskog člana i nizozemskog zamjenika člana Odbora regija

text:
               24.4.2014

               HR

               Službeni list Europske unije

               L 121/58

         ODLUKA VIJEĆA
   od 14. travnja 2014.
   o imenovanju nizozemskog člana i nizozemskog zamjenika člana Odbora regija
   (2014/225/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog nizozemske vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo Odluku 2009/1014/EU (1) odnosno Odluku 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015.

               (2)

               Mjesto člana u Odboru regija postalo je slobodno istekom mandata g. P.G. de VEYA MESTDAGHA. Mjesto zamjenika člana postalo je slobodno istekom mandata gđe S.A.E. POEPJES,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata, koji istječe 25. siječnja 2015.:

               (a)

               kao član:

                           g. Bote WILPSTRA, member of the Executive Council of the Province of Groningen,

                     i

               (b)

               kao zamjenik člana:

                           g. Hans KONST, member of the Executive Council of the Province of Fryslân.

         Članak 2.
   Ova odluka stupa na snagu na dan donošenja.

      Sastavljeno u Luxembourgu 14. travnja 2014.

            Za Vijeće

            Predsjednik

         A. TSAFTARIS

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.


title: Odluka Vijeća (EU) 2017/619 od 27. ožujka 2017. o imenovanju zamjenika člana Odbora regija, kojeg je predložila Kraljevina Španjolska

text:
               1.4.2017

               HR

               Službeni list Europske unije

               L 89/8

         ODLUKA VIJEĆA (EU) 2017/619
   od 27. ožujka 2017.
   o imenovanju zamjenika člana Odbora regija, kojeg je predložila Kraljevina Španjolska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog španjolske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2015/1792 (4)5. listopada 2015. gđu Borju COROMINAS FISAS zamijenila je gđa Yolanda IBARROLA DE LA FUENTE u svojstvu zamjenika člana.

               (2)

               Mjesto zamjenika člana Odbora regija postalo je slobodno istekom mandata gđe Yolande IBARROLA DE LA FUENTE,

         DONIJELO JE OVU ODLUKU:
   Članak 1.
   Sljedeća osoba imenuje se zamjenikom člana Odbora regija do kraja tekućeg mandata koji istječe 25. siječnja 2020.:

               —

               G. Ignacio Javier GARCÍA GIMENO, Director General de Asuntos Europeos y Cooperación con el Estado de la Comunidad de Madrid.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 27. ožujka 2017.

            Za Vijeće

            Predsjednik

         C. ABELA

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

      (4)  Odluka Vijeća (EU) 2015/1792 od 5. listopada 2015. o imenovanju pet španjolskih članova i pet španjolskih zamjenikâ članova Odbora regija (SL L 260, 7.10.2015., str. 28.).